466 BIZOTTSÁGI ÜGYEK. 
tani Közlöny, XL. köt., p. 565—570.) Budapest, 1910. 2. HILLEBRAND JEnő : Jelen- 
tés a Szeletabarlangban 1909. év nyarán végzett ásatásokról. 
5 ábrával. (Földtani Közlöny, XL. köt., p. 645—655,) Budapest, 1910. 
A Közlemények kinyomatása és a tiszteletdíjak költségei 71 kor. 71 fil. tesz- 
nek ki, mely költségeket a Magyarhoni Földtani Társulat segélyéből fedeztük. 
3. Valamelyik kisebb budavidékibarlangnak mintaszerű 
átkutatása A Bizottság külső kutatásait valamelyik budavidéki barlang át- 
kutatásával kivánta kezdeni, már azért is, hogy az összes budapesti tagok ezen 
részt vehessenek és ezen kutatások módszerei fölött valamely általános megállapo- 
dáshoz jussanak. A számos budavidéki barlang közül a szépvölgyi Secholtz- 
barlang választatott ilyen mintaszerű átkutatásra. Minthogy azonban e célra a 
kérelmezett pénzsegélyt mindeddíg nem kaptuk a kutatások abbamaradtak. 
4. Az aggtelekiBaradlabarlang rendszeres kutatásának 
megkezdése. A Bizottság munkatervének utolsó pontjául a Baradlabar- 
lang átkutatása vétetett. Ebből a célból SIEGMETH KÁROLY elnök és KADIÓ OTTOKÁR dr. 
előadó 1910. évi április hó 18-án meglátogatták a Baradlát. Ebben a barlangban 
évek előtt báró NyáRYx JEwső végzett eredményes ásatásokat miért is úgy az elnök, 
mint az előadó is e barlang elülső részének felásatását a legmelegebben ajánlották. 
A Bizottság a Baradlabarlang felásatását magáévá téve az ásatások vezetésével 
KaAplió OTTOKÁR dr. előadót bízta meg, aki Aggteleken 1910. évi szeptember hó 5-től 
október 5-ig ásatott. Az ásatásokon még MÁRToN LAJos dr. múzeumi őr is részt- 
vett, akit a Magyar Nemzeti Múzeum Archeologiai Osztálya küldött ki. Az ásatá- 
sok eredményéről a fennt említett két kutató külön-külön jelentésben részletesen 
számolt be. E jelentések teljes terjedelmükben a Közleményekben fognak meg- 
jelenni. Az aggteleki Baradlabarlang 1910. évi kutatása összesen 680 kor. 96 fi. 
került, mely költségeket a Magyar Nemzeti Múzeum Archeologiai Osztályának és a 
Magyarországi Kárpátegyesület (K. K. 0.) adományaiból fedeztük. 
A Bizottságnak 1910-ben a tisztikar 3 tagján kívül 4 tiszteleti, 20 rendes 
és 11 külső, összesen 38 tagja volt. 
x 
Jelentésünk végsoraihoz érve kellemes kötelességünknek tartjuk, hogy mind 
azoknak, akik ebben az évben a Bizottság ügyeit bár milyen irányban elősegíteni 
sziveskedtek, köszönetet mondjunk. Hálás köszönettel tartozunk első sorban a Magyar- 
honi Földtani Társulat Választmányának jóindulatáért, amellyel bennünket minden 
alkalommal kitüntetni kegyeskedett. Különös köszönettel tartozunk a Földtani Tár- 
sulat elnökének, SCHAFARZIK FERENC dr. bányatanácsos, műegyet. tanár úrnak, aki 
a Bizottság megalakulás körül mulhatatlan érdemeket szerzett és azóta is ügyün- 
ket mindenkor pártfogolta. Külőnös köszönettel tartozunk a Földtani Társulat fő- 
titkárának PaPP KÁROLY dr. osztálygeológus úrnak is, aki messzemenő előzékeny- 
séggel eKözleményünks részére a Földtani Közlönyben helyet sziveskedett engedni, 
Köszönötet mondok továbbá a Földtani Intézet Igazgatóságának azért a nagy Szi- 
vességeért, hogy üléseink céljaira az intézeti előadótermet rendelkezésre bocsátotta. 
Hálás köszönettel tartozunk végre a Magyar Tudományos Akadémiának, a Nem- 
zeti Múzeum Archeologiai Osztályának és a Magyarországi Kárpátegyesületnek 
(K. K. 0.) az anyagi támogatását. 
KADiÓó OTTOKÁR dr., SIEGMETH KÁROLY, 
előadó. elnök. 
